પ્રથમ બનાવની વાસદ પોલીસ સૂત્રો પાસેથી પ્રાપ્ત વિગતો મુજબ વડોદરા જિલ્લાના વાઘોડિયા ખાતે રહેતા સુંદરબેન રાજુભાઇ વસાવા (ઉ.વ.૪૩)ગત તા.૨૪મીના રોજ સવારના સાડા દસ વાગ્યાના અરસામાં પોતાના સબંધીના બાઈક પાછળ બેસી વાસદ નજીક પસાર થતા હતા ત્યારે વાસદ હાઇવે પર એપલ હોટલ સામે ગાયની ટક્કર વાગતા સુંદરબેન બાઇક પરથી પડી ગયા હતા તેઓને શરીરે તેમજ માથામાં ઇજા થતાં તાત્કાલિક સારવાર માટે પ્રથમ કરમસદ શ્રીકૃષ્ણ હોસ્પિટલ અને ત્યાંથી વધુ સારવાર માટે વડોદરા એસએસજી હોસ્પિટલમાં ખસેડવામાં આવ્યા હતા. જ્યાં સારવાર દરમિયાન વાઘોડિયાના સુંદરબેન રાજુભાઇ વસાવાનું મોત નીપજ્યું હતું. આ બનાવ અંગે વડોદરા રાવપુરા પોલીસ મથકના હેડ કોન્સ્ટેબલ રમેશભાઈએ વાસદ પોલીસ મથકમાં જાણ કરતા પોલીસે અકસ્માતે મોતની નોંધ કરી આગળની કાર્યવાહી હાથ ધરી છે.